་པའི་ང་རོ་སྟེ། །དེ་དག་
རིང་ཐུང་གཉིས་གཉིས་ཡོད། །ཨེ་ནི་བསྒྲེང་པའི་ང་རོ་སྟེ། །ཨཻ་ནི་བསྒྲེང་ཞིང་བཀུག་པ་
ཡིན། །ཨོ་ནི་བསྟོད་པ་ཞེས་བྱ་སྟེ། །ཨོཾ་ནི་བསྟོད་དེ་སྨད་པ་ཡིན། །ཨོཾ་ནི་སྣ་ལྡན་ཞེས་བྱ་
སྟེ། །ཨཿནི་རྣམ་པར་བཅད་པ་འོ། །ང་རོ་དྲང་པོ་ལས་བྱུང་བ། །ཀ་ནས་བརྩམས་ཏེ་
ཀྵཡི་མཐར། །གསལ་བྱེད་ཡི་གེ་སུམ་ཅུ་བཞི། །ཀ་ཙ་ཊ་ཏ་པ་སྟེ་ལྔ། །ཡི་གེ་ལྔ་ལྔ་ལྡན་པ་
ཡིན། །ཡ་སྡེ་མཐར་གནས་ཡི་གེ་སྟེ། །ཤ་སྡེ་དྲོ་བའི་སྡེ་ཞེས་བརྗོད། །ཀྵ་ནི་མཐར་ཟད་
ཅེས་བྱ་འོ། །དེ་ལ་ཡ་ནི་ཀ་ཙའི་མཐའ། །ར་ནི་ཊ་མཐའ་ལ་ཏའི་མཐར། །ཝ་ནི་ས་སྡེའི་
མཐར་གནས་ཏེ། །དེ་ལྟར་དེ་དག་སྔ་མ་དང་། །འབྱུང་གནས་མཐུན་ཕྱིར་མཐར་གནས་
ཡིན། །དབུགས་དྲོའི་ཕྱིར་ན་དྲོ་སྡེ་འོ། །ཀ་སོགས་གསལ་བྱེད་ཐམས་ཅད་ལ། །མ་ནིང་
བཞི་པོ་མ་གཏོགས་པའི། །དབྱངས་ཀྱི་ཡི་གེ་བཅུ་གཉིས་སོ། །གུག་སྐྱེད་དུ་ནི་རབ་ཏུ་
སྦྱར། །དེ་ལྟར་ཡི་གེ་མདོར་བསྡུ་ན། །བཞི་བརྒྱ་ལྔ་བཅུ་ང་བརྒྱད་ཡོད། །ཡི་གེ་དེ་རུ་མ་
འདུས་པ། །སྒྲ་ཡི་བསྟན་བཅོས་ལས་བྱུང་བ། །རྐ་ཞེས་བྱ་བ་ལྕེ་རྩ་ཅན། །ཉྤ་ཞེས་བྱ་བ་
མཆུ་ཅན་ནོ། །ཡི་གེ་དེ་རྣམས་ཟུར་ཕྱིན་ན། །རྒྱ་སྐད་ཐམས་ཅད་ཤེས་པར་འགྱུར།། །།
ད་ནི་སྒྲ་ཡི་འབྱིན་ཐབས་བརྗོད། །སྐད་ནི་རྒྱ་སྐད་ཡིན་མོད་ཀྱང་། །བོད་ཀྱི་སྐད་
དང་རྗེས་མཐུན་པར། །བརྗོད་པར་སླ་བ་རབ་ཏུ་བྲི། །རིགས་ནི་སྤྱོད་པས་སྟོན་པར་བྱེད།
ཁ་ཟས་ལུས་ཀྱིས་སྟོན་པར་བྱེད། །བརྩེ་བ་ཏབ་ཏབ་བྱེད་པས་སྟོན། །ཡུལ་ནི་སྐད་ཀྱིས་
སྟོན་པར་བྱེད། །དེ་སྐད་ཟེར་བའི་ཚིག་བདེན་པས། །སྐད་གདངས་ཡུལ་གྱི་སྐད་ཀྱིས་
- 586 -

སློབ་དཔོན་རིན་པོ་ཆེ་བསོད་ནམས་རྩེ་མོའི་གསུང་འབུམ།
འབྱུང་། །གལ་ཏེ་སྐད་གདངས་བཅོས་པ་ན། །རྣར་མི་སྙན་ཅིང་བརྗོད་ནོར་འགྱུར། །རྒྱ་
སྐད་ཕལ་ཆེར་ལྕེ་རྩེ་ལས། །འབྱུང་ཞིང་བརྗོད་པ་རབ་ཏུ་མྱུར། །སྐད་གདངས་མགྲིན་པ་
ཕྲ་ཞིང་སྙན། །བོད་སྐད་ཕལ་ཆེར་ལྕེ་དབུས་ལས། །འབྱུང་ཞིང་བརྗོད་པ་དལ་བ་ཡིན། །
མགྲིན་པ་སྦོམ་འགྱུར་ཁ་ཆེ་དང་། །ཨུརླན་ཡུལ་ཡང་དེ་དང་འདྲ། །འོན་ཀྱང་དེ་གཉིས་
རྒྱ་སྐད་ཀྱི། །ལུགས་སུ་དེ་དག་ལེགས་པར་སྨྲ། །བོད་ལ་ཁྱད་པར་སྐད་ཐུང་ཞིང་། །རིང་
ཐུང་ཁྱད་པར་འགའ་ཡང་མེད། །དེ་ཕྱིར་བོད་ཀྱི་རྒྱ་གར་སྐད། །ལེགས་ལོབས་ཁ་ཆེའི་
སྐད་འདྲ་འབྱུང་། །དེ་བས་སྐད་གདངས་མ་བཅོས་པར། །རིང་ཐུང་ཁྱད་བརྗོད་བསླབ་
ལ་འབད། །དེ་ལ་འ་མེད་ཐུང་བ་མང་། །ཐུང་དང་དྲག་པོར་ནོར་མི་བྱ། །དབྱངས་ཀྱི་ཡི་
གེ་རྣམ་དྲུག་ལ། །འ་བཏགས་རྣམས་ནི་རིང་པར་ཀློག །རྀ་རཱྀ་ལྀ་ལཱྀ་མ་ནིང་བཞི། །ཨི་རི་
ཨི་ལི་ལྟ་བུར་བརྗོད། །དེ་ཡང་འ་བཏགས་རིང་བར་བསླབ། ཁ་ཆེ་ཨི་ཨེ་ལུགས་གར་སྨྲ། །
ཨེ་ཨོྃ་བསྒྲེངས་དང་བསྟོད་པ་གཉིས། །འ་མེད་ཀྱང་ནི་རིང་བར་བཀླག །ཨེ་ཨེ་འིར་
བཀླག་པ་སྟེ། །བསྒྲེང་ཞིང་བཀུག་པ་ཡིན་ཕྱིར་རོ། །ཨོཾ་ཨོའུ་གང་དུ་བྲིས་ཀྱང་རུང་། །ཨོ་
འུར་བརྗོད་པ་བསྟོད་སྨད་ཕྱིར། །སྣ་ལྡན་རྣམ་པར་བཅད་པ་སྤངས། །རིང་བའི་སྒྲར་ནི་
བརྗོད་པར་བྱ། །དེ་ལྟར་དབྱངས་ཡིག་བཅུ་དྲུག་གི །རིང་ཐུང་ཁྱད་པར་ལེགས་ཤེས་ནས། །
གསལ་བྱེད་སུམ་ཅུ་རྩ་བཞི་ཡི། །བརྗོད་པ་བསླབ་ཅིང་མིག་འདྲིས་བྱ། །དེ་ལ་ཕལ་ཆེར་
བོད་དང་མཐུན། །འོན་ཀྱང་བོད་ལ་ཡི་གེ་གང་། །མེད་དང་ཡི་གེ་ཡོད་གྱུར་དང་། །བརྗོད་
པ་མི་འདྲ་འདིར་བཤད་བྱ། །ཊ་ཋ་ཌ་ཌྷ་ཎ་ཥ་དྲུག །གྷ་ཛྷ་དྷ་བྷ་ཀྵསྟེ་ལྔ། །དེ་ལྟར་ཡི་གེ་
བཅུ་གཅིག་པོ། །བོད་ལ་གཏན་ནས་མེད་པ་ཡིན། །རྒྱ་གར་སྐད་ལའང་དེ་དག་ལ། །ཡི་
གེ་ལོག་དང་ཧ་བཏགས་མེད། །འོན་ཀྱང་བོད་ཀྱིས་བརྗོད་ཤེས་ཕྱིར། །སྔོན་གྱི་བྱང་ཆུབ་
སེམས་དཔས་མཛད། །དེ་ལ་ཏ་ཐ་ད་ན་ཤ །ལྕེ་སྣེ་ལས་བྱུང་དེ་དག་ལས། །ལྕེ་རྩེ་བཟློག་
- 587 -

དཔལ་ས་སྐྱའི་རིག་མཛོད། ས་སྐྱ་བཀའ་འབུམ། ༼ཏ༽
སྟེ་བརྗོད་པ་ཡིན། །ཊ་ཋ་ཌ་ཌྷ་ཎ་ཥ་རྣམས། །འབྱུང་བས་དེ་རྣམས་བཟློག་པར་བྲི། །གྷ་
སོགས་ཧ་བཏགས་ཡི་གེ་ལྔ། །ག་ཛ་ཌ་ད་བ་ལྔ་ལ། །ཧ་སྒྲ་ཅུང་ཟད་འབྱུང་བ་ལ། །དགོངས་
ཏེ་ཧ་བཏགས་ཡི་གེ་མཛད། །འོན་ཀྱང་བོད་ཀྱི་ཡི་གེ་ཡི། །ལུགས་བྲིས་བརྗོད་པའི་ཐབས་
གཞན་བྲིས། །གྷ་ལ་འཁའ་འདྲ་ཛྷ་འཚའ་འདྲ། །ཌྷ་ནི་འཐྲ་འདྲ་དྷ་མཐའ་འདྲ། །བྷ་ནི་
འཕའ་དང་འདྲ་བར་བཀླག །ཧ་སྒྲའང་མི་གསལ་ཅུང་ཟད་འབྱུང་། །ཀྵ་ནི་ཀ་ཥ་ཡིན་
མོད་ཀྱི། །མི་ཤེས་རྣམས་ཀྱི་ཁྱ་འདྲར་བཀླག །ག་ཛ་ཌ་ད་བ་ལྔ་ལ། །མིང་གི་དང་པོའམ་
རྐྱང་པར་འབྱུང་། །གྷ་འཛའ་དྷ་འདའ་འབའ་ལྟར་བཀླག །མིང་མཐར་བྱུང་ན་བོད་འདྲ་
ཉིད། །ཤ་ཥ་ས་ཡི་ཡི་གེ་གསུམ། །སྐབས་ཀྱིས་ལྕེ་ལ་གང་བདེར་བཀླག །དེ་ལྟར་གསལ་
བྱེད་ཡི་གེ་ལ། །བརྗོད་པའི་ཁྱད་པར་ཅུང་ཟད་ཙམ། །དེ་ནས་དེ་ལས་དབྱངས་བཅུ་གཉིས། །
སྦྱང་ཞིང་གུག་སྐྱེད་རིང་ཐུང་གི ཁྱད་པར་བསླབ་ལ་ནན་ཏན་ཏུ། །བྱས་ནས་ཨུརླན་
སྐད་འདྲ་འབྱུང་། །དེ་ལ་སྣ་ལྡན་ཀླད་ཀོར་རྣམས། །མི་འདྲ་བ་ཡི་ཁྱད་ཡོད་དེ། །ཀ་ཚན་
གྱི་ནི་ཀླད་ཀོར་ང་། །ཙ་ཚན་ཉ་ཡིན་ཊ་ཚན་ཎ། །ཏ་ཚན་ན་ཡིན་དེ་གསུམ་ཀ །བོད་ཀྱི་
ནར་བརྗོད་པ་ཚན་མ། །མཐར་གནས་བཞི་དང་དྲོ་བ་བཞི། །རིམ་བཞིན་ང་ཉ་ན་མར་
བཀླག །ཨ་དང་ཀྵཡི་ཀླད་ཀོར་རྣམས། །ངར་བཀླག་པ་ནི་མཆོག་ཡིན་ནོ། །དེ་ལྟར་ཀླད་
ཀོར་ཐམས་ཅད་ཀྱང་། །མིང་གི་འཕྲོ་ལ་གང་བྱུང་དང་། །རང་གི་ཡི་གེར་མི་བརྗོད་དོ། །
ཐ་མའི་ཡི་གེའི་དབང་དུ་བཀླག །བརྩེགས་པ་རྣམས་ཀྱང་དེ་འདྲ་སྟེ། །དེ་ལྟར་བརྗོད་ན་
རབ་ཏུ་མཛེས།། །།
ད་ནི་བརྩེགས་པའི་ཡི་གེ་བརྗོད། །རྒྱ་གར་ལུགས་ལ་གསལ་བྱེད་ཀྱི། །ཡི་གེ་ཐམས་
ཅད་བརྩེགས་ཡོད་པས། །ཆིག་སྟོང་ཆིག་བརྒྱ་ལྔ་བཅུ་དྲུག །དེ་ལ་གུག་སྐྱེད་བཅུ་གཉིས་
ཀྱིས། །ཆིག་ཁྲི་སུམ་སྟོང་བརྒྱད་བརྒྱ་དང་། །བདུན་ཅུ་རྩ་གཉིས་རབ་ཏུ་ལྡན། །དེ་སྟེང་
- 588-

སློབ་དཔོན་རིན་པོ་ཆེ་བསོད་ནམས་རྩེ་མོའི་གསུང་འབུམ།
སྔར་གྱིས་མནན་པ་ཡོད། །དེ་ལྟར་ཡི་གེ་མང་ཡོད་ཀྱང་། །རྒྱ་ལུགས་བཀླག་བསླབ་ཅི་
ཕྱིར་ན། །བརྩེགས་པའི་སྟེང་མ་གང་དུ་སྦྱོར། །དཔེར་ན་ཏིཥྛ་ཏིས་ཐྲ་བཞིན། །གལ་ཏེ་
གོང་དུ་མི་སྦྱར་བར། །སྔར་བསྟན་འབྱུང་གནས་ཤེས་གྱུར་པས། །ཕྲལ་ཞིང་གནས་ནས་
རིམ་བཞིན་དབྱུང་། །དེས་ན་མི་ཤེས་འགའ་ཡང་མེད། །གུག་སྐྱེད་ཅན་ནི་བྱུང་གྱུར་ནའང་། །
ཕྲལ་ཏེ་གུག་སྐྱེད་ཀུན་ལ་སྦྱར། །དཔེར་ན་ཏྱུལ་ཏ་ཡུ་འམ། །ཤྲྰིལ་ཤི་ཐི་ཇི་བཞིན་ནོ། །གལ་
ཏེ་ཕྲལ་ཏེ་ཀློག་པ་ན། །ཅི་ཕྱིར་ཕྲལ་ནས་མི་འབྲི་ཞེས། །རྒོལ་ན་བོད་སྐད་ཀྱང་མཚུངས་
ཞེས། །དེ་གཉིས་ཁྱད་པར་མེད་པར་བསྒྲེ། །མྱུར་དུ་བརྗོད་ཕྱིར་ཡིག་ཉུང་ཕྱིར། །སྒྲ་གནས་
བསྡུས་ཕྱིར་འདིར་བརྩེགས་ན། །དེས་ན་འདི་ཡང་དེ་དང་འདྲ། ། དེ་ཕྱིར་ཕྲལ་ཞིང་མྱུར
བར་བཀླག །དེས་ན་རྒྱ་གར་སྒྲ་གནས་ཀུན། །བསྡུས་པས་ཨ་ལས་ཨ་བྱུང་ཞིང་། །ཨེ་ལས་
ཨི་བྱུང་ཨོ་ལས་ཨུ། །དེ་ལྟར་འབྱུང་གནས་བསྡུས་པ་ཡོད། །གསང་སྔགས་ཀྱི་ནི་རྒྱུད་རྣམས་
ལ། །ཡི་གེ་མང་པོ་བརྩེགས་པ་ཡོད། །དེ་ནི་ས་བོན་ཡིན་པའི་ཕྱིར། །དུས་གཅིག་མི་བརྗོད་
ཕྲལ་ཏེ་བཀླག། །།
ད་ནི་བླུན་པོའི་མི་རྣམས་ལ། བསྟན་ཕྱིར་བོད་ལ་མེད་པ་ཡི། །ཡིག་འབྲུ་བརྩེགས་
པ་བཀླག་པའི་ཐབས། །བོད་ཀྱི་ལུགས་ཀྱིས་འགའ་ཞིག་བརྗོད། །ཙ་ཚ་ཛ་ལ་ཡ་སྟ་བཏགས། །
བོད་ཀྱི་ཅ་ཆ་ཇ་བཞིན་བཀླག །གུག་སྐྱེད་ཅན་ཡང་དེ་བཞིན་ཏེ། །དཔེར་ན་ཙུ་ལ་ཙེ་ཡ་
བཞིན། །ཏ་ཐ་ད་སོགས་ཡ་སྟ་འབྱུང་། །ཨེ་སྒྲ་ལྡན་པས་ཕྲལ་ཞིང་བཀླག ། དཔེར་ན་ཏྱ་
ལ་ཏེ་ཡ་འམ། །ཐྱ་ལ་ཐེ་ཡ་ཇི་བཞིན་ནོ། །ཛྙ་ཞེས་བྱ་བའི་ཡི་གེ་ལ། །རྒྱ་གར་འགྱར་ཀློག་
ཁ་ཆེ་གཉའ། །བོད་ཀྱི་གཉའ་ཞེས་བྱ་བར་ཀློག ཁ་ཆེའི་ལུགས་སུ་བཀླག་ན་བདེ། །ཥྞ་ཥྚ་
ཥྛ་སོགས་ཡི་གེ་ལ། །ཤ་ལོག་ཤ་རྣལ་གང་བྱུང་ཡང་། །ས་དང་འདྲ་བར་བྱ་བ་སྟེ། །སྒྲ་སྟྲ་
སྦྲ་ཞེས་བརྗོད་པས་འགྲུབ། །གལ་ཏེ་དེ་ལྟར་མ་ཐོབ་ན། །ཕྲལ་ཏེ་བཀླགས་པས་ཐམས་
- 589 -

དཔལ་ས་སྐྱའི་རིག་མཛོད། ས་སྐྱ་བཀའ་འབུམ། ༼ཏ༽
ཅད་འགྲུབ། །དཔེར་ན་ཆྱེ་དྷ་ལྟ་བུ་ལ། །སྐྱེ་ཡད་ངྷར་བཀླགས་པས་འགྲུབ། །དེ་ལ་སོགས་
པ་བསམ་མི་ཁྱབ། །སྔགས་ཀྱི་བཀླགས་ཐབས་མི་ཤེས་ན། །འདི་མང་བྲིས་པས་ཅི་ཞིག་
ཕན། །དེ་བས་སྔར་བརྗོད་ཐབས་ལ་འབད། །དེ་ནས་གཞན་ཡང་རབ་བཤད་བྱ། །ཨཱ་ལི་
ཀཱ་ལི་གུག་སྐྱེད་བཅས། །ལེགས་ཤེས་ཁ་ཆེ་ནས་བྱུང་ཞིང་། །ལྕེ་བདེར་འགྱུར་བའི་ཡི་གེ་
བྲི། །ཋརྦ་ཛྙརྻ་ཎྜ་ཌཱ་ཀྵསྠ་ཀྵ་ཤྐ་ནྠ་ཏྲ་ཀྐཙྪ། ཡ་ཧྲ་ཏྱ་རྫ་ནཱ་ཎྞིསྒྱེ་ངྷ། ཤངྐུ་ཎྜུ་རྦ་ཀླེ་རྫུ་ཉྫུ་
དྷྭ། སྟནྟུ་ཀྲོ་སྨྲོ་སྥོདྡྷ་ཌྜྷྱ་ཌཱ། ཀནྠིདྷྱ་ྐ་བྫམ་ཕཱ། ཡལྐ་ཎྱ་པྲེངྐ་། ངྐ་ཚེཙྪར། རེྐ་ཎྱ་སྲེཀླི་ཀྱིཛཿ།
འདི་རྣམས་ལེགས་པར་ཟུར་ཕྱིན་ན། །ལྕེ་བདེ་བར་ནི་འགྱུར་བ་ཡིན། །དེས་ན་གཎྜཱིའི
བསྟོད་ཚོགས་ལས། །ཚེག་ཀློག་སྦྱངས་ན་མཁས་པར་འགྱུར། །འདིར་མང་བརྗོད་པས་ཅི་
ཞིག་བྱ། །བཀླག་ཐབས་ལེགས་པར་མི་སློབ་པར། །ཡི་གེར་བྲིས་པས་ཆོག་ཤེས་པའི། །རྨོངས་
རྣམས་དོན་མེད་མ་གྱུར་ཏམ། །དེ་བས་ལེགས་པར་སློབ་འདོད་ན། །ཐོག་མར་ཨཱ་ལི་ཀཱ་
ལི་ལ། །སློབ་དཔོན་གྱི་ནི་ངག་བཞིན་དུ། །རིང་ཐུང་ཕྱེད་པར་ལེགས་པར་བསླབ། །དེ་ལ་
གུག་སྐྱེད་བཅས་ཤེས་ན། །དོན་ཡོད་ཞགས་པའི་གཟུངས་སོགས་ལ། །ཤིན་ཏུ་དལ་བར་
བྱས་ནས་ནི། །རིང་ཐུང་ཁྱད་ཕྱེད་བྱ་ཞིང་བསླབ། །མདོར་ན་སློབ་དཔོན་བརྗོད་པ་བཞིན། །
བོད་ཀློག་ཤེས་པས་ཞག་བཅུ་འམ། །ཟླ་ཕྱེད་ཉི་ཤུ་རྩ་གཅིག་ཏུ། །བསླབས་ན་ཐམས་ཅད
ཤེས་པར་འགྱུར། །སྐད་གདངས་མ་བཅོས་དལ་བ་དང་། །རིང་ཐུང་ཁྱད་པར་ལེགས་ཕྱེད་
ཅིང་། །སྒྲ་ཡི་ཟུར་ཕྱིན་མི་ཐོགས་པ། །སྔགས་ཀྱི་ཀློག་མཐར་ཕྱིན་པ་ཡིན། །སྔགས་བརྗོད་
རྣམས་ལ་རྣམ་ཀུན་ཏུ། །གལ་ཆེ་བ་ནི་ས་མཚམས་ཡིན། །དཔེ་ལ་ནན་ཏན་བསྐྱེད་དེ་
བསླབ། །རྒྱ་ཡིག་ཤེས་ན་གཅིག་པ་རྟ། ། ཀློག་པ་བསླབ་ན་མི་ཤེས་པས། །ས་མཚམས་གང་
དང་གང་ཡིན་པ། །རང་ཉིད་ཀྱིས་ཀྱང་ལེགས་ཤེས་འགྱུར། །རྒྱ་གར་གྱི་སྐད་དང་སྔགས་
ཀྱི་བཀླག་ཐབས་བསྟན་པའི་ལེའུ་སྟེ་གསུམ་པའོ།། །།
- 590 -

སློབ་དཔོན་རིན་པོ་ཆེ་བསོད་ནམས་རྩེ་མོའི་གསུང་འབུམ།
དེ་ལྟར་འདི་ནི་ཁོ་བོས་འབད་དེ་བྲིས་པ་གང་། །མཁས་པ་སློབ་པར་འདོད་པའི་བྱིས་
པ་གཞུག་ཕྱིར་ཡིན། །འོན་ཀྱང་ཆེན་པོ་རྣམས་ཀྱིས་ལན་འགའ་གཟིགས་གྱུར་ནའང་། །དེ
ཡང་དོན་མེད་མི་འགྱུར་བློ་གྲོས་སྐྱེ་བར་འགྱུར་སྙམ་དང་། །དེ་ཉིད་ལེགས་པར་ཤེས་ན་
ཀློག་གི་སློབ་དཔོན་ཤེས་ལ་རབ་ཏུ་མཁས་པར་འགྱུར། །དེ་ཕྱིར་མཁས་པ་རྣམས་ཀྱང་
ཁེངས་པ་དོར་ནས་འདི་བྲིས་ལེགས་པར་སློབ་གྱུར་སྙམ། །བརྩེ་བས་འདི་བྲིས་པ་ལས་དུབ་
པར་གྱུར་པའི་བསོད་ནམས་གང་ཡོད་པ། །དེས་ནི་འགྲོ་བ་མཐའ་དག་བྱང་ཆུབ་སེམས་
ལྡན་སྤྱོད་པ་མཆོག་ལ་གནས་ཀྱི་བར། །གང་དང་གང་བརྗོད་དེ་དག་དོན་གསལ་དོན་
ལ་བརྗོད་པའི་ཟུར་ཕྱིན་རབ་ཏུ་མཁས། །ལེགས་སྦྱར་རྒྱ་མཚོའི་བློ་གྲོས་ཡངས་པའི་གཟུངས་
ཀྱི་རྩེ་མོ་མཆོག་ནི་ཐོབ་པར་ཤོག །ཡི་གེའི་བཀླག་ཐབས་བྱིས་པ་བདེ་བླག་ཏུ་འཇུག་པ་
ཞེས་བྱ་བ། དགེ་བསྙེན་བསོད་ནམས་རྩེ་མོས་སྦྱར་བའོ།། །།
རྐེད་སླས་དམ་པ་དང་། དཔལ་ས་སྐྱའི་དབེན་གནས་དམ་པར་སྦྱར་བའོ། །ཕག་ལོ་
རྟའི་ཚེས་བཅུ་གཅིག་ལ་ཚར་བར་བགྱིས་སོ། །ཞུ་བ་པོ་ཞང་སྟོན་ཕྱར་བུ་པས་བགྱིས་སོ།།
།།ཨོཾ་ཡེ་དྷརྨཱ་ཧེ་ཏུ་པྲ་བྷ་ཝཱ་ཧེ་ཏུནྟེ་ཥཱནྟ་ཐཱ་ག་ཏོ་ཧྱ་ཝ་དཏ། ཏེ་ཥཱཉྩ་ཡོ་ནི་རོ་དྷ་ཨེ་ཝཾ་
བཱ་དཱི་མ་ཧཱ་ཤྲ་མ་ཎ་ཡེ་སྭཱ